# **Opsamling på beboermøde om det fremtidige Laanshøj**

**Tid og sted:** 14.1.2016 fra kl. 19-21 i Infocenteret, Østre Alle, Laanshøj
**Deltagere:** Ca. 75 fremmødte beboere og 6 eksterne tilhørere.

Mødets formål var at samle alle interesserede beboere og kommende beboere på Laanshøj til en åben drøftelse af ønsker, behov og bekymringer for den fremtidige udvikling af området. Det store fremmøde gav anledning til mange spørgsmål, hvoraf nogle kunne besvares af de tilstedeværende beboere eller eksterne tilhørere, og andre blev noteret ned under de efterfølgende gruppedrøftelser.

**Agenda**

**1) Præsentation af Laanshøj+ projektet og Lokalplan 72**

De væsentligste afvigelser i Laanshøj+ projektet fra den gældende Lokalplan 72, er:
LP72 giver pt. mulighed for opførelse af yderligere 15.000 m2 boliger (ca. 120 boliger á 120 m2).
Laanshøj+ projektet foreslår imidlertid opførelse af 27.000 m2 nye boliger, dvs. en merbebyggelse på 12.000 m2 (eller ca. 100 boliger mere á 120 m2) i forhold til det forventede. I den forbindelse inddrages der store rekreative arealer (område H) til denne merbebyggelse og der foreslås byggeri i op til 5 etager. **2) Drøftelse i mindre grupper af udviklingen på Laanshøj**
Deltagerne drøftede derefter deres kommentarer til Laanshøj+ projektet i 12 grupper á 4-6 personer. Kommentarerne blev nedfældet på hhv. grønne og røde sedler.
 **3) Opsamling på gruppedrøftelser i plenum**

Kommentarerne fra grupperne fordelte sig som ’bekymringer’, ’forslag’ og ’spørgsmål’ inden for 8 temaer:

* Natur og dyreliv
* Størrelse (bebyggelsesprocent, antal boliger, antal beboere)
* Infrastruktur og trafik
* Rekreative arealer
* Sammenhæng (institutioner, skoler, indkøb)
* Byggeri og æstetik
* Fællesskaber
* Andet

De rå data med alle 94 kommentarer kan findes i separat excelark indenfor hvert tema og markeret som enten ’bekymring’, ’forslag’ eller ’spørgsmål’.

Her skal dog fremhæves de væsentligste bekymringer, som næsten alle grupper var inde på i deres kommentarer:

* Uacceptabel **overskridelse af bebyggelsesprocent** ift. LP 72 på 12.000 bolig m2 (svarende til 100 boliger á 120 m2 mere end forudsat).
* **Inddragelse af rekreative arealer** (område H) for at realisere den stærkt forøgede bebyggelseprocent.
* **'Negative vartegn' i form af højhuse**, der bryder med landsbystemningen og skæmmer de historiske vartegn for området.
* **Ringe hensyn til dyreliv og unik fauna**
* Ingen helhedstænkning ift. de i forvejen **pressede trafikforhold** - både på **småvejene i Laanshøj** og **endnu mere kaos på** **Kirke Værløse vej** for os der bor vest for Søndersøskolen.
* Ingen helhedstænkning ift. de i forvejen **pressede skoler og institutioner**, der pt. er fyldt op.
* **Ingen rekreative fællesarealer mellem de nye boliger.**
* Ny bebyggelse langs hele Laanshøj Alle vil **dække for udsyn til Flyvestationen** og **skæmme indkigget til Laanshøj fra Flyvestationen/Sletten**, som mange andre besøgende sætter pris på.
* **Byggestil i Laanshøj+ afviger** for meget fra områdets øvrige arkitektoniske karakteristika.
* **Ingen øget ’bæredygtighed’** eller elementer der peger på ’selvbærende bydel’, som forudsat i begrundelsen.

Afslutningsvis var der igen debat om hvad næste skridt kunne være og hvordan indsatsen blev koordineret.

Beslutningen blev – den korte tidsfrist taget i betragtning – at initiativgruppen samler op på kommentarer og lægger ud på laanshøj.dk og linker fra gruppen Laanshøj på Facebook samt sender beboermødereferat til relevante aktører i forvaltning og politik (hermed gjort). Det står derefter alle frit for at ytre sig i eget navn overfor lokale medier, politikerne, medborgere mv.

På længere sigt var der stemning for at etablere en beboerforening til det fremtidige arbejde og aktiviteter, som har det lidt svært i den nuværende grundejerforeningsstrktur.

Næste skridt
Initiativgruppen til beboermødet har efterfølgende haft møde med forvaltningen om referat fra beboermødet som bidrag til den forvaltningsmæssige proces.

Forvaltningen/kommunen har indkaldt til **officielt borgermøde om Laanshøj+ den 1. februar kl. 19.30 på Syvstjerneskolen**, hvor vi vil opfordre til **at møde op - og tag gerne en nabo med**. Det er vigtigt at vise politikerne at Laanshøj-beboerne og andre berørte borgere i Furesø er optaget af at sikre en bæredygtig og langsigtet udviklingsplan for området. Ellers er der andre interesser, der sætter dagsordenen for os!

Vi ser frem til en reel dialog

Initiativgruppen:
Jesper Arvad, Vestre Alle, Henriette Moos, Sirius Alle, Lars H. Wegener, Udsigten, Michael Perez, Østre Alle, Jens Bjerregaard, Lejrvej.

# Ressourcer

 **Debatoplæg fra Kommunen** (jan.2016)
http://www.furesoe.dk/Kommunen/HoeringerTilladelserDispensationer/Hoeringer/Debatoplaeg%20om%20ny%20planlaegning%20for%20en%20del%20af%20Laanshoej

**Referat fra MPT-udvalget** (dec. 2015) om udvikling af Laanshøj.
http://polweb.nethotel.dk/Produkt/PolWeb/default.asp?p=furesoe07&page=document&docId=111862&ItemId=111875

**Lokalplan 72**, som er gældende for området i dag (2005).
http://www.xn--laanshj-v1a.dk/fra-bestyrelsen/vedtaegter-lokalplan.aspx

**Laanshøj+ projektet fra Bolig Ejendom Aps** (nov. 2015)
<http://polweb.nethotel.dk/Produkt/PolWeb/default.asp?p=furesoe07&page=document&docId=111862&itemId=111875&attachmentId=111877>